Държавен вестник, бр. 34, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  34
5. „Дегоржаж“ е процес, при който внима­
телно се отварят бутилките и се отстраняват 
та­пите заедно с утайката.
6. „Добро агротехническо състояние на 
лозовите насаждения“ е състояние на лозовото 
насаждение, при което са налични минимум 
60 на сто живи лози от вида Vitis Vinifera, 
с видимо добро фитосанитарно състояние, 
прилагани са необходимите агротехнически 
мероприятия, като обработка на почвата в 
междуредието и вътре в реда, резитбени опе­
рации и подпорната конструкция е налична.
7. „Етап“ по смисъла на тази наредба е 
изпълнение на конкретни дейности в опре­
делен срок.
8. „Жиропалети“ са поставки, използвани 
при ремюаж.
9. „Засаждане“ е окончателното устано­
вяване на лозови насаждения или на части 
от лозови насаждения, присадени или не, с 
цел производството на грозде или на лозов 
посадъчен материал. 
10. „Изграждане на подпорна конструк­
ция“ – включва изграждане на всички носещи 
(опорни) и крайни колове, на носещите и спо­
магателните телове, на блокажните системи 
на всеки ред, на елементите по закрепване и 
опъване на теловете на вече съществуващи лозя.
11. „Изкореняване“ е пълното отстраня­
ване на всички надземни части на лозовите 
насаждения, включително и корените им, и 
почистване на площта от всички растителни 
остатъци съгласно разпоредбите на чл. 19, 
ал. 1 ЗВСН.
12. „Изоставено лозово насаждение“ е 
такава площ, засадена с лози, която вече не 
се обработва редовно с цел получаването на 
продаваем продукт.
13. „Инфраструктура на избено помещение“ 
е съвкупност, комплекс от съоръжения, ко­
ито обслужват производството и осигуряват 
условия за нормално функциониране.
14. „Кизелгур“ е утаечна маса от силици­
ев диоксид, съдържаща порести остатъци от 
едноклетъчни водорасли. Използва се като 
допълнителен филтриращ слой при филтрация 
на напитки.
15. „Конверсия“ е дейност, чрез която се 
сменя сортовият състав на насаждението 
със сортове, класифицирани със съответните 
лозарски райони на страната.
16. „Лозаро-винарски продукти“ са винено­
то грозде, предназначено за производство на 
вино, гроздовата мъст, продуктите, получени 
от грозде и вино, и продуктите по приложение 
№ 1 от ЗВСН.
17. „Лозарски имот“ е поземлен имот с оп­
ределени граници, засаден с лозя, намиращи 
се или не в плододаване.
18. „Лозарско стопанство“ е стопанска и 
технологична единица с единно управление, 
намираща се на територията на един лозарски 
район, която се състои от лозарски имоти и 
в която производителят на винено грозде е 
собственик на лозарските имоти или ги ползва 
на друго правно основание.
19. „Лозово насаждение“ („Лозе/лозя“) е 
имот с определени граници, с трайно уста­
новени лозови растения с цел производство 
на грозде или други експериментални цели, 
научни изследвания или селекционна дейност.
20. „Междупрофесионалните организа­
ции“ на производителите, преработвателите, 
търговците на лозаро-винарски продукти и 
на спиртни напитки са определени в чл. 5, 
ал. 1 ЗВСН. 
21. „Национален резерв от права на засаж­
дане на винени сортове лози“ е съвкупност от 
права на засаждане, попълвана и управлявана 
с цел регулиране на лозарския потенциал.
22. „Независими оферти“ са оферти, пода­
дени от лица, които не се намират в следната 
свързаност с кандидата и помежду си: едното 
участва в управлението на дружеството на 
другото; съдружници; съвместно контролират 
пряко или косвено трето лице; участват пряко 
или косвено в управлението или капитала на 
друго лице или лица, поради което между тях 
могат да се уговарят условия, различни от 
обичайните; едното лице притежава повече 
от половината от броя на гласовете в общо­
то събрание на другото лице; лицата, чиято 
дейност се контролира пряко или косвено 
от трето лице – физическо или юридическо; 
лицата, едното от които е търговски предста­
вител на другото.
23. „Новосъздадени лозови насаждения“ 
са лозя на възраст до 3 години включително.
24. „Обичайни агротехнически меропри­
ятия“ са провеждане на традиционните за 
сорта мероприятия, съобразени с района и 
технологията на отглеждане, включващи из­
вършване на резитбени операции, обработка 
на почвата в реда и междуредията, торене, 
провеждане на растителнозащитни меро­
приятия за опазване на лозята от болести, 
неприятели и плевели, вписани в дневниците 
за проведени агротехнически мероприятия 
и за растителна защита, при спазване на 
стандартите за добра растителнозащитна 
практика при лозата.
25. „Предлагаща организация“ е организа­
цията, която предлага промоционалния проект 
за одобрение пред съответните компетентни 
институции.
26. „Презасаждане без промяна на мес­
тонахождението на лозята“ е дейност, която 
включва изкореняване на съществуващото лозе 
и засаждане на ново лозе на същия терен, с 
различен сортов състав.